A Bíróság (hatodik tanács) 2021. június 22‑i végzése –

Prosecutor of the regional prosecutor’s office in Ruse, Bulgaria

(C‑206/20. sz. ügy) ( 1 )

„Előzetes döntéshozatal – A Bíróság eljárási szabályzatának 99. cikke – Büntetőügyekben folytatott igazságügyi együttműködés – Európai elfogatóparancs – 2002/584/IB kerethatározat – A 8. cikk (1) bekezdésének c) pontja – Valamely tagállam ügyészsége által büntetőeljárás lefolytatása céljából kibocsátott olyan európai elfogatóparancs, amely az ugyanezen hatóság által elrendelt, szabadságelvonással járó intézkedésen alapul – A keresett személy átadása előtti bírósági felülvizsgálat hiánya – Következmények – Hatékony bírói jogvédelem – Az Európai Unió Alapjogi Chartája – 47. cikk”

1. Előzetes döntéshozatalra előterjesztett kérdések – Gyorsított előzetes döntéshozatali eljárás – Feltételek – A gyors elbírálást indokoló körülmények (A Bíróság alapokmánya, 23. cikk; a Bíróság eljárási szabályzata, 105. cikk, (1) bekezdés) (lásd: 32–34. pont)

2. Előzetes döntéshozatalra előterjesztett kérdések – Olyan válasz, amely nem enged teret semmilyen észszerű kétségnek – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása (EUMSZ 267. cikk; a Bíróság eljárási szabályzata, 99. cikk) (lásd: 36. és 37. pont)

3. Rendőrségi együttműködés – Büntetőügyekben folytatott igazságügyi együttműködés – Az európai elfogatóparancsról és a tagállamok közötti átadási eljárásokról szóló kerethatározat – Európai elfogatóparancs büntetőeljárás lefolytatása céljából történő kibocsátása – A kerethatározat 6. cikkének (1) bekezdése értelmében kibocsátó igazságügyi hatóságnak minősíthető ügyész által kibocsátott európai elfogatóparancs és az annak alapjául szolgáló nemzeti határozat – E határozatok bírósági felülvizsgálatának hiánya a kibocsátó tagállamban a keresett személynek a végrehajtó tagállam általi átadása előtt – A hatékony bírói jogvédelem követelményeinek tiszteletben tartása – Hiány (Alapjogi Charta, 47. cikk; a 2009/299 kerethatározattal módosított 2002/584 tanácsi kerethatározat, 6. cikk, (1) bekezdés, és 8. cikk, (1) bekezdés, c) pont) (lásd: 49–51., 54. pont és rendelkező rész)

Rendelkező rész

A 2009. február 26‑i 2009/299/IB tanácsi kerethatározattal módosított, az európai elfogatóparancsról és a tagállamok közötti átadási eljárásokról szóló, 2002. június 13‑i 2002/584/IB tanácsi kerethatározat 8. cikke (1) bekezdésének c) pontját – az Európai Unió Alapjogi Chartájának 47. cikkével és a Bíróság ítélkezési gyakorlatával összefüggésben – akként kell értelmezni, hogy a büntetőeljárás lefolytatása céljából kibocsátott európai elfogatóparanccsal érintett személyt megillető hatékony bírói jogvédelem részét képező követelmények nem teljesülnek, ha mind az európai elfogatóparancsot, mind az annak alapjául szolgáló bírósági határozatot olyan ügyészség bocsátotta ki, amely a 2009/299 kerethatározattal módosított e kerethatározat 6. cikkének (1) bekezdése értelmében vett „kibocsátó igazságügyi hatóságnak” minősül, ám ezen elfogatóparancs vagy a bírósági határozat a keresett személy végrehajtó tagállam általi átadása előtt nem képezheti bírósági felülvizsgálat tárgyát a kibocsátó tagállamban.

( 1 ) HL C 262., 2020.8.10.